text: +10 / Pavimentació dels carrers Calderers, Ballesteries, Cort Reial i Ciutadans - Premis d'Arquitectura
  El conjunt dels carrers que es reurbanitzen formen l'eix que recorre longitudinalment la part baixa del Barri Vell de Girona al marge dret del riu Onyar.
  Els criteris bàsics de la intervenció eren donar prioritat al vianant respecte dels vehicles i adequar el nou paviment a les característiques de l'entorn mitjançant el seu tractament amb un únic material, la pedra, tot i que amb variacions de color, vibració, textura i dimensions.
  Amb una secció que segueix la tipologia tradicional de voreres laterals, es trasllada el desguàs al centre del carrer i se suprimeix la vorada com a element lineal entre la calçada i les voreres per tal d'aconseguir una major amplitud visual dels carrers.
  El punt més característic del recorregut, els Quatre Cantons, se singularitza amb pas adaptat amb un mosaic de pedra, ferro i coure, que fa referència als quatre rius i a l'orientació cardinal d'aquest punt.